ไปเชียงใหม่รอบนี้คุณป้าขอไปแบบเอกซ์คลูซีฟ มีการวางแผนจองร้านอาหารญี่ปุ่นที่ติดอันดับร้านต้องไปเยือนให้ได้เพราะเป็นร้านที่ต้องจองเท่านั้น ไปเสี่ยงดวงมีโอกาสอดเพราะร้านเขารับลูกค้าไม่เยอะและเตรียมวัตถุดิบไว้พอดีกับลูกค้าที่จองเท่านั้น หลังจองไปทางร้านก็ส่งไลน์เมนูอาหารมาให้ จะมีแบบเป็นจานและเป็นเซต คุณป้าเลือกเป็น set for 2 salmon + lobster (2900) ราคาอาจจะดูว่าแรงแต่พอไปที่ร้านแล้วสมคุณภาพมาก มาไล่เรียงกันไป
ถั่วแระญี่ปุ่น > ให้มาจานใหญ่ ถั่วมันๆเคี้ยวเพลินๆ
สลัดปูนิ่ม > อันนี้อร่อยดี แต่ปูนิ่มทอดมาดำไปหน่อยนึง
แซลมอนซาชิมิ > คือดีมาก ปลาแล่มาหนามากและชิ้นใหญ่มาก คือไม่สามารถคีบเข้าปากได้หมดในคำเดียว
ลอบสเตอร์ซาชิมิ > เนื้อกุ้งหวานๆ เซอร์ไพรส์ด้านบนมาด้วยคาร์เวียร์ บอกแล้วว่ามันพิเศษมาก
ลอบสเตอร์ซุปหม้อไฟกระดาษ > ถือว่าเป็นนางเอก คือน้ำซุปฟินมากๆ หวานๆกลมกล่อมสุด มีความงงกันใช่มั๊ยว่ากระดาษทำไมไม่ไหม้ไฟ อยากรู้ต้องไปหาคำตอบที่ร้านนี้เองนะคะ ก้ามลอบสเตอร์เนื้อแน่นมากจริงๆ
แซลมอนย่างราดซอสไข่ปลาเมนไตโกะ > จานนี้ให้เป็นพระเอกของวัน คืออร่อย เนื้อแซลมอนย่างมาไม่แข็ง มีรสของซอสไข่ปลาผสมมากับซอสเทอริยากิ ถ้าเขาเขามีข้าวมาเสิร์ฟด้วยคงจะเป็นเมนูที่เจริญอาหาร ยกมือเติมข้าวปุ๊บปั๊บ
ไข่ตุ๋น > เนื้อเนียนดี แต่ยังไม่พิเศษอะไร
Kani Don (480) > จานนี้สั่งมาเพิ่มนอกเหนือจากเซต มีทั้งเนื้อปู มันปู ไข่ปลาแซลมอน ไข่กุ้ง อร่อยๆ แต่ให้มาน้อยมาก  อารมณ์ว่าอยากกินอีกเยอะๆ
ของหวาน > ในเซตได้มาเป็นถั่วดำต้มชาเขียว ที่เราสามารถเติมนมจืดเพิ่มได้ ทางร้านจะให้มา 10 เม็ดถั่ว คืองงมากมันเป็นถั่วที่กินแล้วเป็นรสชาเขียว ยิ่งเติมนมลงไปยิ่งเหมือนดื่มชาเขียว อร่อยอีกแล้ว
ร้านนี้ถึงจะแพงแต่อาหารก็มีคุณภาพ เรียกว่าคุณภาพแบบนี้ใน กทม แพงกว่านี้อีก เพราะงั้นใครไปเชียงใหม่คุณป้าก็อยากให้ไปลอง แต่แนะนำว่าจองไปก่อนจะไม่เสียเที่ยวเพราะร้านจะไปลำบากนิดนึง ซอยเล็กซอยน้อยคุณป้าก็ต้องอาศัยพี่แทกซี่พาไป อย่าหาว่าอวยร้านเพราะร้านเขาดีจริง